Oficiālais Vēstnesis L 230 , 28/08/2002 Lpp. 0003 - 0006



Komisijas Regula (EK) Nr. 1530/2002 (2002. gada 27. augusts), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 1181/2002 [2], un jo īpaši tās 6., 7. un 8. pantu, tā kā: (1) Saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem. (2) Atlieku maksimāli pieļaujamie daudzumi jānosaka tikai pēc tam, kad Veterināro zāļu komiteja pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi. (3) Nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir būtiskas atlieku uzraudzībai, (marķieratliekas). (4) Ņemot vērā samazināto veterināro zāļu pieejamību dažām produktīvajām sugām [3], atlieku maksimāli pieļaujamos daudzumus var noteikt ar ekstrapolācijas metodi no atlieku maksimāli pieļaujamajiem daudzumiem, kas noteikti citām sugām, pamatojoties uz stingri zinātniskiem apsvērumiem. (5) Lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti jānosaka izmeklējamiem aknu vai nieru substrātiem. Tomēr starptautiskajā tirdzniecībā, pārvadājot liemeņus, no tiem bieži izņem aknas un nieres, tāpēc atlieku maksimāli pieļaujamie daudzumi vienmēr jānosaka arī muskuļu vai tauku audiem. (6) To veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum. (7) Dihidrostreptomicīns, streptomicīns un meloksikāms jāiekļauj Regulas (EEK) Nr. 2377/90 I pielikumā. (8) Azaglinafarelīns un dezlorelīna acetāts jāiekļauj Regulas (EEK) Nr. 2377/90 II pielikumā. (9) Lai varētu pabeigt zinātniskos pētījumus, jāpagarina altrenogesta atlieku maksimāli pieļaujamo daudzumu pagaidu termiņš, kas noteikts Regulas (EEK) Nr. 2377/90 III pielikumā. (10) Pirms šīs regulas stāšanās spēkā jāatvēl pietiekams laikposms, lai dalībvalstis, ņemot vērā šīs regulas noteikumus, varētu izdarīt visus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Eiropas Parlamenta un Padomes Direktīvu 2001/82/EK [4]. (11) Šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no sešdesmitās dienas pēc publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 27. augustā Komisijas vārdā – Komisijas loceklis Erkki Liikanen [1] OV L 224, 18.8.1990., 1. lpp. [2] OV L 172, 2.7.2002., 13. lpp. [3] Komisijas paziņojums Eiropas Parlamentam un Padomei par veterināro zāļu pieejamību (COM(2000) 806 final). [4] OV L 311, 28.11.2001., 1. lpp. -------------------------------------------------- PIELIKUMS A. Regulas (EEK) Nr. 2377/90 I pielikumu groza šādi: 1. Pretinfekcijas līdzekļi 1.2. Antibiotikas 1.2.10. Aminoglikozīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Dihidrostreptomicīns | Dihidrostreptomicīns | Govis, aitas | 500 μg/kg | Muskuļi | | 500 μg/kg | Tauki | | 500 μg/kg | Aknas | | 1000 μg/kg | Nieres | | 200 μg/kg | Piens | | Cūkas | 500 μg/kg | Muskuļi | | 500 μg/kg | Āda un tauki | | 500 μg/kg | Aknas | | 1000 μg/kg | Nieres | | Streptomicīns | Streptomicīns | Govis, aitas | 500 μg/kg | Muskuļi | | 500 μg/kg | Tauki | | 500 μg/kg | Aknas | | 1000 μg/kg | Nieres | | 200 μg/kg | Piens | | Tauki | 500 μg/kg | Muskuļi | | 500 μg/kg | Āda un tauki | | 500 μg/kg | Aknas | | 1000 μg/kg | Nieres" | | 4. Pretiekaisuma līdzekļi 4.1. Nesteroīdie pretiekaisuma līdzekļi 4.1.3. Enolskābes atvasinājumi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Meloksikāms | Meloksikāms | Zirgi | 20 μg/kg | Muskuļi | | 65 μg/kg | Aknas | | 65 μg/kg | Nieres" | | B. Regulas (EEK) Nr. 2377/90 II pielikumu groza šādi: 2. Organiskie savienojumi "Farmakoloģiski aktīvā(-ās) viela(-as) | Dzīvnieku suga | Citi noteikumi | Azaglinafarelīns | Lašu dzimtas zivis | Nelietot zivīm, no kurām iegūst ikrus lietošanai pārtikā | Dezlorelīna acetāts | Zirgi" | | C. Regulas (EEK) Nr. 2377/90 III pielikumu groza šādi: 6. Līdzekļi, kas iedarbojas uz reproduktīvo sistēmu 6.1. Progestogēni "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Altrenogests | Altrenogests | Cūkas | 3 μg/kg | Āda un tauki | Atlieku maksimāli pieļaujamo daudzumu pagaidu termiņš beidzas 1.1.2005.; tikai zootehniskai izmantošanai | 3 μg/kg | Aknas | 3 μg/kg | Nieres | Zirgi | 3 μg/kg | Tauki | 3 μg/kg | Aknas | 3 μg/kg | Nieres" | --------------------------------------------------